Source: http://docplayer.fi/17670842-Valtion-taloudellinen-tutkimuskeskus-muistiot-vuoden-2013-vero-ja-etuusperusteiden-muutosten-vaikutukset-kotitalouksiin.html
Timestamp: 2018-09-26 05:53:03+00:00
Document Index: 23607380

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Valtion taloudellinen tutkimuskeskus Muistiot. Vuoden 2013 vero- ja etuusperusteiden muutosten vaikutukset kotitalouksiin - PDF
Download "Valtion taloudellinen tutkimuskeskus Muistiot. Vuoden 2013 vero- ja etuusperusteiden muutosten vaikutukset kotitalouksiin"
1 Valtion taloudellinen tutkimuskeskus Muistiot 32 Vuoden 2013 vero- ja etuusperusteiden muutosten vaikutukset kotitalouksiin Heikki Viitamäki Muistiot 32 huhtikuu 2013
2 VATT MUISTIOT 32 Vuoden 2013 vero- ja etuusperusteiden muutosten vaikutukset kotitalouksiin Heikki Viitamäki Valtion taloudellinen tutkimuskeskus Government Institute for Economic Research Helsinki 2013
3 ISBN (PDF) ISSN (PDF) Valtion taloudellinen tutkimuskeskus Government Institute for Economic Research Arkadiankatu 7, Helsinki, Finland Helsinki, huhtikuu 2013
4 Esipuhe Haluan esittää kiitokseni useille työtovereilleni Valtion taloudellisessa tutkimuskeskuksessa ja valtiovarainministeriössä hyödyllisistä kommenteista. Erityisesti haluan kiittää johtavaa ekonomistia Essi Eerolaa ja tutkija Tuomas Matikkaa.
5 Sisällys 1 Johdanto 1 2 Vero- ja etuusperusteisiin tehdyt muutokset 3 3 Laskentaperusteet Yleistä Perustemuutosten vaikutukset Milloin verotus kevenee tai kiristyy? Veronkevennyksen ja -kiristyksen suuruus Ostovoiman muutos 8 4 Keskeiset taloudelliset vaikutukset Kotitalouksien käytettävissä olevat tulot Tulo- ja marginaaliveroasteet Tulonjakovaikutukset Esimerkkilaskelmat Tuloverotuksen ja ostovoiman muutokset 18 5 Yhteenveto 19 Lähteet 20 Liite 1: Tulot, verovähennykset ja tuloveroaste 21 Liite 2: Veroperusteiden indeksitarkistukset 23 Liite 3: Ostovoiman muutoksen laskeminen 26 Liite 4: Esimerkkejä indeksitarkistuksista 27
6 1 Johdanto Pääministeri Jyrki Kataisen hallitusohjelman mukaan työmarkkinoita, verotusta ja sosiaaliturvaa kehitetään osallisuuden ja työllisyyden näkökulmasta. Työn verotuksen kiristyminen estetään kaikilla tulotasoilla, mikä tukee ostovoiman kehitystä. Sosiaaliturvassa pääpaino on palvelujen laadun, saatavuuden ja vaikuttavuuden ohella etuuksien kehittämisessä niin, että jokaisen toimeentulo turvataan. Lisäksi tuloeroja kavennetaan ja köyhyyttä, eriarvoisuutta sekä syrjäytymistä vähennetään. 1 Tässä muistiossa arvioidaan ansiotuloveroihin ja sosiaalietuuksiin vuonna 2013 tehtyjen muutosten vaikutuksia kotitalouksien käytettävissä olevien tuloihin, veroasteisiin ja tulonjakoon. Tarkasteltavana ovat ainoastaan lainsäädännön mukaiset ns. päätösperäiset muutokset. Lisäksi arvioidaan kyseisten muutosten vaikutuksia tuloverotuksen tasoon ja kotitalouksien ostovoimaan, kun otetaan huomioon ansiotulojen ja hintatason odotettu kehitys. Laskelmat ovat staattisia, eli käyttäytymismuutoksia ei ole otettu huomioon. Vaikutuslaskelmien ohella muistiossa kuvataan käytettyjä laskentamenetelmiä. Näin siksi, että julkisessa keskustelussa esitetään usein erilaisia näkemyksiä muun muassa siitä, miten tuloverotuksen muutoksia tulisi arvioida. Myös hallitusten tulkinnat ovat vaihdelleet. Aiemmin katsottiin, että inflaation ylittävät veroperusteiden indeksitarkistukset keventävät verotusta, mutta kahden viimeisen hallituksen aikana aitoina veronkevennyksinä on pidetty vasta sellaisia indeksitarkistuksia, jotka ylittäviä ansiotason nousun. Tosin myös tuolloin keskeisten hallituspuolueiden näkemykset ovat poikenneet toisistaan. 2 Ajoittain vilkkaasta keskustelusta huolimatta verotuksen päätösperäisten muutosten arviointia on tarkasteltu vähän kirjallisuudessa. Turkkila (2011) toteaa väitöskirjassaan, että tällaista tarkastelutapaa en ole havainnut tuloverotusta käsittelevässä kirjallisuudessa. 3 Lähestymistavan käyttö on kuitenkin lisäänty- 1 Hallitusohjelma [ 2 Helsingin Sanomat, Muutoin indeksitarkistuksista on olemassa kirjallisuutta. Ns. bracket creep -ilmiöstä puhutaan kun nimellistulot nousevat, mutta veroperusteisiin ei tehdä indeksitarkistuksia. Tällöin osa verovelvollisista siirtyy progressiivisessa tuloveroasteikossa ylempiin tuloluokkiin ja tulo- sekä marginaaliveroasteet nousevat. Fiscal drag puolestaan viittaa siihen, että kyseisessä tilanteessa julkisen sektorin verotuotot lisääntyvät tuloja enemmän. Jos talous kasvaa reaalisesti, tuloverojen ja maksujen osuus veronalaisista tuloista nousee, vaikka inflaatiotarkistukset olisivat täysimääräisiä. Usein fiscal drag -keskustelu liittyy kuitenkin siihen, että inflaatio-oloissa verojärjestelmä toimii automaattisena stabilisaattorina lisäämällä reaalisia verotuottoja, alentamalla kulutusta ja hillitsemällä siten talouskasvua. Ks. esim. Hetemäki (2009), Tervala (2009) ja Immervoll (2000)..
7 2 nyt mikrosimulaatiomallien yleistyessä, jolloin päätösperäisiä muutoksia voidaan tarkastella pitämällä muut tekijät ennallaan. 4 Tällaisissa arvioinneissa nousevat esille seuraavat kysymykset: - Miten vero- ja etuusperusteiden muutosten vaikutukset lasketaan? - Keveneekö vai kiristyykö verotus näiden muutosten seurauksena? - Kuinka suuri veronkevennys tai - kiristys on? - Miten kotitalouksien ostovoima muuttuu muutosten johdosta? Vaikutusarviot on laskettu verotuksen ja etuuksien mikrosimulointimallilla (TUJA). Sen tietolähteenä on Tilastokeskuksen tulonjakotilaston palveluaineisto, joka on tilastollisesti edustava otos Suomen kotitalouksista. Yksilötason tiedot on saatettu vastaamaan koko väestöä painokertoimien (korotuskertoimien) avulla. Malliaineisto on ajantasaistettu tilastovuotta myöhemmille vuosille siten, että esimerkiksi tulot sekä työllisten, työttömien ja eläkkeensaajien lukumäärät vastaavat arvioita tulevasta kehityksestä. 5 Nämä arviot perustuvat pääosin valtiovarainministeriön ennusteisiin. 6 Muistion rakenne on seuraava. Luvussa 2 luetellaan ne henkilöverotuksen ja etuuksien muutokset, jotka otetaan huomioon laskelmissa. Luvussa 3 kuvataan käytettyjä laskentaperiaatteita ja luvussa 4 esitetään tutkimuksen keskeiset tulokset. Liitteissä 1-4 kuvataan formaalisesti tekstissä esitettyjä huomioita ja pyritään havainnollistamaan niitä joidenkin laskelmien avulla. 4 Suomessa simulointimenetelmää ovat käyttäneet Salomäki (1992), Lehtinen ja Salomäki (1993 sekä Viitamäki (2008) talousarvioesitysten vaikutuksia arvioidessaan. Myös valtionvarainministeriön tiedotteiden (1994 ja 1995) taustalla ovat vastaavat laskelmat. 5 Viimeisin palveluaineisto on vuodelta Se sisältää otoshenkilöä ja kotitaloutta. Jokaisesta otoshenkilöstä on noin 800 tietoa, jotka on kerätty pääasiassa erilaisista hallinnollisista rekistereistä. Simulointitulokset vastaavat kokonaistasolla suhteellisen hyvin toteutunutta kehitystä. Esimerkiksi vuoden 2010 aineistolla (ja vuodelle 2010) simuloitujen tuloverojen osuudet vastaavista maksuunpannuista veroista olivat seuraavat: valtion ansiotulovero 98 %, kunnallisvero 99,5 % ja pääomatulovero 97,8 %. Merkittävimmät rajoitukset liittyvät eräiden sosiaalietuuksien laskentaan ja pienryhmiin, joissa otoskoko on pieni. Simulointimallin kuvauksesta ks. Niinivaara ja Viitamäki (2005). 6 Valtiovarainministeriö (2012).
8 3 2 Vero- ja etuusperusteisiin tehdyt muutokset Vuonna 2013 toteutetaan useita sellaisia tuloverotuksen ja etuuksien muutoksia, jotka vaikuttavat kotitalouksien käytettävissä oleviin tuloihin. Kaikkien näiden ottaminen huomioon simulointilaskelmissa ei ole mahdollista aineiston rajoituksista johtuen. Laskelmiin sisältyvät seuraavat muutokset: Sosiaalietuudet Eräiden kansaneläkeindeksiin sidottujen etuuksien vuoden 2014 indeksitarkistusten aikaistaminen. Näitä perusturvaetuuksia ovat muun muassa kansaneläkkeet, perhe-eläkkeet, takuueläke, rintamalisät, vammaistuet, eläkkeensaajien hoitotuet, sairaus- ja vanhempainpäivärahan sekä erityishoitorahan ja kuntoutusrahan vähimmäismäärät, työttömien perusturvaetuudet ja toimeentulotuen perusosa. Aikaistettu indeksitarkistus on vuositasolla 0,7 prosenttiyksikön suuruinen. Se korottaa myös täyden eläketulovähennyksen määrää valtion- ja kunnallisverotuksessa. Lapsilisien indeksikorotuksista luopuminen. 7 Työmarkkinatuen tarveharkinnasta luopuminen puolison tulojen osalta. Tuloverotus Valtionverosta ensisijaisesti tehtävän työtulovähennyksen enimmäismäärän korottaminen 945 eurosta 970 euroon ja vähennyksen kertymäprosentin korottaminen 7,1 prosentista 7,3 prosenttiin. Kunnallisverotuksen perusvähennyksen enimmäismäärän korottaminen eurosta euroon. Uuden tuloluokan lisääminen valtion tuloveroasteikkoon euroa ylittäville tuloille niin, että marginaalivero on 31,75 prosenttia. 8 Uuden eläketulon lisäveron ottaminen käyttöön valtionverotuksessa siten, että euroa ylittävältä eläketulon osalta vero on 6 prosenttia. 9 Asuntolainan korkovähennyksen rajaaminen siten, että koroista on vähennyskelpoista 80 prosenttia (85 prosenttia vuonna 2012). Vakuutetun sosiaalivakuutusmaksut Palkansaajan päivärahamaksun alentaminen 0,82 prosentista 0,74 prosenttiin ja yrittäjien päivärahamaksun alentaminen 0,97 prosentista 0,88 prosenttiin. Sairausvakuutuksen sairaanhoitomaksun korottaminen 1,22 prosentista 1,30 prosenttiin ja etuudensaajien sairaanhoitomaksun korottaminen 1,39 prosentista 1,47 prosenttiin. 7 Indeksikorotuksista luovutaan vuosina Lakimuutos on väliaikainen ja koskee vuosia Eläketulosta vähennetään ensin valtionverotuksen eläketulovähennys.
9 4 Laskelmat on tehty yllä kuvatussa järjestyksessä, jolloin veronalaisten etuuksien muutokset lasketaan ennen tuloverotuksen muutoksia. Tuloverotuksessa yksittäisten muutosten vaikutukset voivat vaihdella hieman sen mukaan, missä järjestyksessä ne lasketaan. Kokonaisarvoihin tällä laskentajärjestyksellä ei kuitenkaan ole vaikutusta. Sellaisia verotukseen ja sosiaalietuuksiin tehtyjä muutoksia, joita ei ole otettu huomioon, ovat muun muassa: Sosiaalietuudet työttömän asumistuen tarkistuksen lykkääminen ansiotyöhön siirryttäessä pitkäaikaistyöttömälle myönnettävä työmarkkinatuki ensimmäiseltä työssäolokuukaudelta kokeilukunnissa työttömyysturvan korotusosan etuoikeutus toimeentulotuessa työttömien vuosilomakorvausten jaksotuksesta luopuminen vammaistuen veteraanilisän korotus. Verotus kaikkien arvonlisäverokantojen korottaminen yhdellä prosenttiyksiköllä yleisradioveron käyttöön ottaminen lisäeläketurvan maksujen vähennysoikeuden rajoittaminen ajoneuvo-, jäte- ja energiaveron kiristäminen perintö- ja lahjaverotuksen kiristäminen varainsiirtoveron korottaminen vakuutusmaksuveron korottaminen. Lisäksi vuodelle 2013 on päätetty erilaisista yritysverotuksen muutoksista, jotka saattavat kohdentua välillisesti kotitalouksiin. Niiden vaikutusta ei ole arvioitu. Yleisradioveroa ei ole otettu huomioon sen johdosta, että siitä ja aiemmasta tvmaksusta ei ole mahdollista tehdä vertailukelpoista laskelmaa henkilötasolla.
10 5 3 Laskentaperusteet 3.1 Yleistä Tuloverojen ja sosiaalietuuksien kokonaismääriin vaikuttavat useat tekijät. Tulot, tulojen rakenne, sosioekonominen asema ja kotitalouden rakenne muuttuvat tai ihmiset muuttavat toiselle paikkakunnalle. Kun esimerkiksi eläkkeensaajien osuus väestöstä kasvaa, kotitalouksien tulot pienenevät. Lisäksi palkka- ja eläketulojen verokohtelut poikkeavat toisistaan. Tuloverotuksen tasoon vaikuttavat myös muun muassa yleisen korkotason ja asuntolainakannan muutokset (korkovähennyksen kautta). Tässä muistiossa arvioidaan ainoastaan vero- ja etuuslainsäädäntöön tehtyjä päätösperäisiä muutoksia. Muiden tekijöiden vaikutus eliminoidaan laskelmista. Tämä voidaan toteuttaa tekemällä kaikki laskelmat saman vuoden tulotasossa, tässä tapauksessa vuoden 2013 tulotasossa. Vuoden 2013 tulotasolla tarkoitetaan sitä, että käytetyssä malliaineistossa tulot, menot ja maksut vastaavat kyseisen vuoden ennustettua tasoa. Nämä on arvioitu pääasiassa erilaisten indeksien avulla. Tällaisten rahamääräisten erien lisäksi aineistoon on tehty väestön arvioitua demografista kehitystä vastaavia muutoksia muun muassa väestön määrään sekä palkansaajien, työttömien ja eläkkeensaajien lukumääriin. Kaikissa laskelmissa tulojen jakauma sekä väestön määrä ja rakenne säilyvät samoina. Kunnallis- ja kirkollisveroprosentit on säilytetty vuoden 2012 tasolla. Simulointilaskelmat tehdään kolmella tavalla. Ensinnäkin, kun tarkastellaan yhden tai useamman perustemuutosten vaikutusta sellaisenaan, verrataan eri etuusja veroperusteiden vaikutuksia vuonna Eli miten esimerkiksi työtulovähennyksen perusteiden keventäminen lisää henkilöiden ja kotitalouksien käytettävissä olevia tuloja tai lapsilisien indeksitarkistuksen tekemättä jättäminen vähentää niitä. Vastaavilla määrillä vähenevät verotuotot ja julkisen sektorin lapsilisämenot. Tällaista tarkastelua sovelletaan luvuissa (osin luvussa 4.4). Toiseksi, pohdittaessa keveneekö vai kiristyykö verotus veroperusteisiin tehtyjen muutosten johdosta ja kuinka paljon, eri vuosien veroperusteita ei voi soveltaa sellaisenaan. Tämä johtuu siitä, että verrataan kahta vuotta, joiden tulotasot ovat erilaiset. Veroperustemuutosten lisäksi on otettava huomioon myös ennakoitu tulojen muutos vuodesta 2012 vuoteen Kolmanneksi, kun arvioidaan ostovoiman kehitystä, on otettava huomioon ennakoitu hintojen muutos. Tällaista tarkastelua sovelletaan luvussa 4.5 (osin luvussa 4.4).
11 6 3.2 Perustemuutosten vaikutukset Kun arvioidaan pelkästään päätösperäisten vero- ja etuusperusteiden muutosten vaikutuksia, vuoden 2013 perusteiden mukaista laskelmaa (muutoslaskelma) verrataan sellaiseen laskelmaan, missä perusteet ovat lähtökohtaisesti vuoden 2012 mukaisia (vertailulaskelma). Vertailulaskelmaan sisältyvät kuitenkin aiemmin päätetyistä lakisääteisistä indeksitarkistuksista aiheutuvat etuuksien ja verotuksen eläketulovähennysten muutokset. Perustemuutosten vaikutuksia tarkastellaan siten, että vertailulaskelman vero- ja etuusperusteisiin tehdään aluksi ensimmäisen tarkasteltavan vaihtoehdon mukaiset muutokset. Tämän jälkeen tehdään seuraavat muutokset siten, että kuhunkin simulointilaskelmaan sisältyvät aiempien vaihtoehtojen vaikutukset. Siten jokaista laskettua vaihtoehtoa voidaan verrata esimerkiksi edelliseen laskelmaan tai alkuperäiseen vertailulaskelmaan. Ensin mainittu kuvaa pelkästään kyseisen perustemuutoksen vaikutusta ja jälkimmäinen kaikkien aiempien perustemuutosten vaikutusta. Viimeisenä tarkasteltava vaihtoehto sisältää siten kaikki laskennassa mukana olevat etuuksien ja verotuksen muutokset. Tämän muutoslaskelman ja vertailulaskelman ero kuvaa vero- ja etuuslainsäädäntöön tehtyjen muutosten yhteisvaikutusta vuoden 2013 tulotasossa. Veronalaisten sosiaalietuuksien muutokset vaikuttavat nettomääräisinä ja verovapaiden etuuksien muutokset sellaisenaan kotitalouksien käytettävissä oleviin tuloihin. 10 Tuloverotuksen perusteisiin tehdyt muutokset puolestaan vaikuttavat maksettavien verojen ja maksujen kautta siten, että veronkevennys lisää ja veronkiristys vähentää käytettävissä olevia tuloja samalla euromäärällä. Kun vaikutusarviot ovat vuoden 2013 tasoisia, nettomääräisten tulojen muutos on paitsi nimellishintainen myös reaalinen. 3.3 Milloin verotus kevenee tai kiristyy? Arvioitaessa keveneekö vai kiristyykö tuloverotus veroperusteiden muutosten seurauksena, tulee ensiksi päättää, miten verotuksen tasoa mitataan. Yleisesti hyväksytty, ja tässä muistiossa käytetty, mittari on tuloveroaste, eli (nimellishintaisten) tuloverojen osuus vastaavista (nimellishintaisista) veronalaisista tuloista. Siten vain verojen ja tulojen, ei inflaation tai ostovoiman, muutokset vaikuttavat verotuksen tasoon. Toiseksi on valittava, mitkä tulot ja verot otetaan huomioon. Kuten aiemmin todettiin, tarkastelun kohteena ovat ansiotulona verotetut tulot. Pääomatulojen verotus on suhteellista, eikä pohdinta eri indeksien käytöstä veroperusteissa ole 10 Joissakin tapauksissa molemmilla muutoksilla voi olla vaikutusta kotitalouksien tarveharkintaisiin etuuksiin. Niitä ei ole laskelmissa otettu huomioon.
12 7 tarpeellista. 11 Suomessa ansio- ja pääomatulojen verotukset on eriytetty toisistaan, joten niitä voidaan tarkastella erillisinä. Periaatteessa tulisi ottaa huomioon kaikkien ansiotulojen muutos. Käytännössä palkka-, yritys-, eläke- ja päivärahatulot sekä ansio-osingot muuttuvat eri tavalla, ja niiden keskimääräistä muutosta voi olla vaikea ennakoida. Tämän johdosta sekä selvyyden ja yksinkertaisuuden vuoksi - tässä muistiossa on käytetty ansiotasoindeksiä kuvaamaan yleisesti ansiotulojen kehitystä. 12 Veroja ovat ansiotuloista maksettavat verot ja veronluonteiset maksut, eli valtionvero, kunnallisvero, kirkollisvero, sairaanhoitomaksu sekä vakuutetun palkkaperusteiset eläkevakuutus-, työttömyysvakuutus- ja päivärahamaksut. Veronluonteisten maksujen käsittelemistä veroina voidaan perustella sillä, että tarkastelun kohteena ovat ennen kaikkea käytettävissä olevat tulot ja niiden muutokset. Kolmanneksi on selvitettävä, miten veroperusteita voidaan kategorisesti muuttaa siten, että verotuksen taso säilyy ennallaan. Tällainen verotus muodostaa sellaisen laskennallisen tason (neutraalilaskelma), johon vuoden 2013 veroperusteiden mukaista verotusta voidaan verrata. Voidaan osoittaa liitteessä 2 kuvatuin rajoituksin - että tämä toteutuu, kun vuoden 2012 euromääräisiin veroperusteisiin tehdään tulojen muutosta vastaavat indeksitarkistukset. Niiden tulee kuitenkin olla täysimääräisiä, eli kohdistua kaikkiin euromääräisiin veroperusteisiin (ks. liitteet 1 ja 2). Yleisesti tuloverotuksen tasoa arvioidaan koko kotitaloussektorin keskimääräisellä tuloveroasteella, eli kaikkien verovelvollisten maksamien ansiotuloverojen ja veronalaisten ansiotulojen suhteena. Mikäli nämä osuudet ovat samat muutos- ja neutraalilaskelmissa, verotus säilyy ennallaan. Jos keskimääräinen tuloveroaste on muutoslaskelmassa pienempi kuin neutraalilaskelmassa, verotus kevenee ja päinvastoin. Turkkila (2011) toteaa, että päätösperäisten muutosten vaikutusta verotuksen tasoon voidaan verrata siten, että perusvuoden veroperusteita korjataan toteutuneen inflaation (tai deflaation) mukaisesti. Hän kutsuu tätä hypoteettiseksi verotukseksi, joka säilyttää verotuksen reaalisesti ennallaan. Jos tarkasteluvuoden samasta reaalitulosta kannetaan enemmän veroa kuin hypoteettisen verotuksen mukaan, verotus on reaalisesti kiristynyt. Hän lisää, että jos asteikkoon tehdään ansiotason muutokseen perustuva korjaus, joka ylittää inflaatiokorjauksen tason, inflaation ylittävältä osalta korjaus on aito veronkevennys. 11 Pääomatulosta tehtävien vähennysten muutoksilla (esim. korkomenoilla) voi kuitenkin olla merkitystä verojen ja tulojen suhteeseen. 12 Ansiotasoindeksi mittaa palkansaajien säännölliseltä työajalta maksettavien ansioiden kehitystä. Malliaineistossa palkkatulojen osuus kaikista veronalaisista ansiotuloista on noin 70 prosenttia.
13 8 Vertailuasetelma on siis periaatteessa sama kuin tässä muistiossa. Johtopäätös on kuitenkin toinen. Tämä johtuu siitä, että arvioitaessa verotuksen tasoja eri ajankohtina, verojen osuus tuloista on otettu huomioon vain tiettyyn tulotasoon (reaalituloon) asti. Myös maininta asteikon indeksikorjauksesta jää epäselväksi, sillä veroperusteiden indeksitarkistusten tulee kohdistua kaikkiin euromääräisiin veroperusteisiin, ei ainoastaan tuloveroasteikkoon. Oletetaan esimerkiksi, että kahtena peräkkäisenä vuonna tulot ja veroperusteet, ja siten tuloveroaste, säilyvät ennallaan. Jos yleinen hintataso kuitenkin nousee, ostovoima laskee. Mikäli tulkinta on se, että verotuksen taso säilyy ennallaan silloin, kun ostovoima ei muutu, veroperusteita tulisi keventää. Mutta tällöin tuloveroaste laskisi! Ristiriitaa ei kuitenkaan ole, sillä ostovoima ja tuloveroaste mittaavat eri asioita. 3.4 Veronkevennyksen ja -kiristyksen suuruus Muutoslaskelma kuvaa kotitalouksien rakennetta, tulonmuodostusta sekä vero- ja etuusjärjestelmää vuonna Neutraalilaskelma kuvaa sellaista laskennallista järjestelmää, jossa tulotaso ja väestörakenne ovat samat, mutta verotuksen taso säilyy ennallaan vuodesta 2012 vuoteen Tämä toteutuu kun kaikki vuoden 2012 euromääräiset veroperusteet muuttuvat samassa suhteessa kuin veronalaiset tulot. Veronkevennyksen ja - kiristyksen kokonaismäärä (miljoonina euroina) lasketaan vertaamalla muutos- ja neutraalilaskelmien tuloverokertymiä. Kun arvioidaan ainoastaan päätösperäisiä muutoksia, muut verotukseen vaikuttavat tekijät on pidetty ennallaan. Veronkevennys tai -kiristys perustuu arvioon ansiotulojen keskimääräisestä kehityksestä. Mikäli tämä arvio osoittautuu myöhemmin todellista suuremmaksi, eli neutraalilaskelmassa veroperusteita on kevennetty enemmän kuin olisi pitänyt, veronkevennys on arvioitua suurempi ja veronkiristys arvioitua pienempi. 3.5 Ostovoiman muutos Arvioitaessa päätösperäisten vero- ja etuusperusteiden vaikutusta ostovoimaan vuonna 2013, verrataan ensin vertailu- ja muutoslaskelmien käytettävissä olevia tuloja. Tämä muutos on vuoden 2013 tulotasossa, joten reaalista tulomuutosta (ostovoimaa) laskettaessa tulee ottaa huomioon arvioitu hintatason kehitys vuodesta 2012 vuoteen 2013 Mikäli veroperusteita halutaan muuttaa siten, että kotitalouksien ostovoima veromuutosten jälkeen säilyy keskimäärin ennallaan, vuoden 2012 euromääräisiin veroperusteisiin voidaan tehdä hintojen keskimääräistä muutosta vastaavat indeksitarkistukset (inflaatiolaskelma). Jos muutoslaskelman käytettävissä olevat tulot ovat suuremmat kuin inflaatiolaskelman vastaavat tulot, ostovoima (miljoonina euroina) kasvaa veroperusteiden muutosten seurauksena näiden erotusta vastaa-
14 9 valla määrällä. Jos taas muutoslaskelman tulot ovat pienemmät kuin inflaatiolaskelman tulot, ostovoima pienenee näiden erotusta vastaavalla määrällä.
15 10 4 Keskeiset taloudelliset vaikutukset Tässä luvussa esitetyt käytettävissä olevien tulojen, veroasteiden ja tulonjaon muutokset (luvut ) on laskettu vuosien 2012 ja 2013 vero- ja etuusperusteiden mukaan, eli muutoslaskelmaa on verrattu vertailulaskelmaan. Myös luvun 4.4 esimerkkilaskelmat on laskettu samalla tavalla, mutta kuviossa 4 on vuoden 2012 euromääräisiin veroperusteisiin tehty ansiotason muutoksen mukaiset indeksitarkistukset. Viimeksi mainittu kuvaa siten tilannetta, jossa verotus säilyy ennallaan. Luvussa 4.5 on arvioitu, paljonko verotus ja kotitalouksien ostovoima muuttuvat perustepäätösten johdosta, eli laskelmissa on otettu huomioon tulojen ja hintatason arvioitu kehitys vuonna Kotitalouksien käytettävissä olevat tulot Vuoden 2013 vero- ja etuusperusteiden muutokset lisäävät kotitalouksien käytettävissä olevia tuloja 20 miljoonalla eurolla, eli 0,02 prosentilla (Taulukko 1). Aikaistetun indeksin perusturvaetuuksia korottava ja eläketulojen verotusta keventävä vaikutus on nettomääräisesti 110 miljoonaa euroa. Kun lisäksi otetaan huomioon lapsilisien indeksitarkistuksista luopuminen ja työmarkkinatuen tarveharkinnasta luopuminen puolison tulojen osalta, etuuksiin tehdyt muutokset lisäävät käytettävissä olevia tuloja yhteensä 100 miljoonaa euroa. Tuloverojen korotukset vähentävät käytettävissä olevia tuloja yhteensä 45 miljoonaa euroa ja sosiaalivakuutusmaksujen korotukset 35 miljoonaa euroa. Taulukko 1. Yksittäisten perustemuutosten vaikutus kotitalouksien käytettävissä oleviin tuloihin vuonna 2013, milj. euroa ja prosenttia 13 Milj. euroa Prosenttia Aikaistettu indeksi (ml. eläketulovähennykset) 110 0,11 Lapsilisien indeksitarkistuksista luopuminen -40-0,04 Työmarkkintuen tarveharkinnasta luopuminen 30 0,03 Työtulovähennyksen korottaminen 55 0,05 Perusvähennyksen korottaminen 10 0,01 Uusi tuloveroasteikon tuloluokka -30-0,03 Eläketulon verotuksen korottaminen -50-0,05 Asuntolainan korkovähennyksen rajaaminen -30-0,03 Etuudet yhteensä (ml. eläkevähennykset) 100 0,10 Tuloverot yhteensä -45-0,04 Sosiaalivakuutusmaksujen muutokset -35-0,03 Etuudet, verot ja maksut yhteensä 20 0,02 Sosioekonomisen aseman mukaan tarkasteltuna kotitalouksien keskimääräiset käytettävissä olevat tulot lisääntyvät hieman eläkkeensaajilla, maatalousyrittäjillä ja ryhmään Muut kuuluvilla (Taulukko 2). Viimeksi mainittuun ryhmään kuu- 13 Käytettävissä olevat tulot muodostuvat ansio- ja pääomatulojen sekä verovapaiden tulojen yhteismäärästä, josta on vähennetty ansio- ja pääomatuloista perittävät verot ja veronluonteiset maksut.
16 11 luu suhteellisesti eniten pienituloisia, kuten perusturvaetuuksia saavia henkilöitä Eläkeläistalouksien tulot eivät keskimäärin juuri muutu, vaikka suurituloisten eläkkeensaajien tulot alenevat uuden lisäveron ja kaikkein suurituloisimmilla lisäksi tuloveroasteikon uuden tuloluokan johdosta. Tämä johtuu siitä, että eläkkeensaajissa on paljon pienituloisia. Yrittäjien (muiden kuin maatalousyrittäjien) keskimääräiset käytettävissä olevat tulot laskevat lievästi johtuen siitä, että yrittäjissä on suurituloisia suhteellisesti enemmän kuin muissa ryhmissä. Kaikkein suurituloisimpia lukuun ottamatta muutokset ovat hyvin vähäisiä. Keskimäärin kotitalouksien käytettävissä olevat tulot lisääntyvät vajaat kymmenen euroa vuodessa. Taulukko 2. Kotitalouksien käytettävissä olevien tulojen muutos, euroa/v ja prosenttia. Sosioekonomisen aseman mukainen luokittelu 14 Muutos/kotitalous euroa/v prosenttia Palkansaajat -3 0,0 Maatalousyrittäjät 37 0,1 Muut yrittäjät -57-0,1 Eläkkeensaajat 23 0,1 Muut 32 0,2 Kaikki 6 0,0 4.2 Tulo- ja marginaaliveroasteet Keskimääräinen ansio- ja pääomatulojen tuloveroaste nousee muutosten vaikutuksesta 0,02 prosenttiyksikköä (Taulukko 3). Eniten tuloveroaste laskee aikaistetun indeksin (ja siitä johtuvien eläketulovähennysten korotusten) sekä työtulovähennyksen kevennyksen johdosta ja nousee eläketulon lisäveron seurauksena. Yhden desimaalin tarkkuustasolla ilmaistuna tuloveroaste säilyy kuitenkin ennallaan ja on 26,2 prosenttia vuonna Keskimääräisellä tuloveroasteella tarkoitetaan tulonsaajien yhteenlaskettujen verojen ja veronluonteisten maksujen osuutta yhteenlasketuista veronalaisista tuloista. 14 Kotitalouden sosioekonominen asema on muodostettu ns. päämiehen (yleensä suurituloisimman henkilön) mukaan.
17 12 Taulukko 3. Yksittäisten veronkevennysten vaikutukset keskimääräiseen ansioja pääomatulojen tuloveroasteeseen, prosenttiyksikköä 15 Tulovero- Muutos aste, % %-yks. Ennen muutoksia 26,16 Aikaistettu indeksi (ml. eläketulovähennykset) 26,12-0,04 Työtulovähennyksen korottaminen 26,08-0,04 Perusvähennyksen korottaminen 26,07-0,01 Uusi tuloveroasteikon tuloluokka 26,10 0,02 Eläketulon lisävero 26,13 0,04 Asuntolainan korkovähennyksen rajaaminen 26,16 0,02 Verot yhteensä 26,16 0,00 Sosiaalivakuutusmaksut 26,18 0,03 Verot ja sosiaalivakuutusmaksut yhteensä 26,18 0,02 Jaettaessa tulonsaajat veronalaisten ansiotulojen mukaan kymmeneen tasasuuruiseen ryhmään (desiiliin) havaitaan, että yleensä ansiotulojen tuloveroasteet alenevat pieni- ja keskituloisilla, mutta nousevat etenkin suurituloisimmassa kymmenyksessä (Taulukko 4). Suurituloisten verotus kiristyy ns. solidaarisuusverojen, eli tuloveroasteikon uuden tuloluokan ja eläketulon lisäveron johdosta, kun taas pieni- ja keskituloisten veroasteet laskevat työtulo- ja perusvähennysten perusteiden keventyessä. Kaikkein pienituloisimmilla tuloveroasteet tosin lievästi nousevat perusturvaetuuksien korotusten seurauksena. Keskimääräiset tuloveroasteet on laskettu kunkin ryhmän yhteenlaskettujen ansiotuloverojen sekä veronalaisten ansiotulojen suhteena. Taulukko 4. Keskimääräiset ansiotulojen tuloveroasteet ja niiden muutokset, prosenttia ja prosenttiyksikköä, desiililuokitus 16 Desiiliryhmä Tulorajat, veronveronalainen Tuloveroaste Tuloveroasteen Tuloveroaste ansiotulo alainen ansiotulo Vertailulask muutos, %-yks. Muutoslask ,94 0,14 6, ,84 0,05 5, ,90-0,12 8, ,47-0,15 14, ,46-0,09 18, ,86-0,04 20, ,61-0,05 23, ,34-0,03 26, ,61 0,01 29, ,13 0,27 37,40 Kaikki 25,89 0,04 25,93 15 Veroihin sisältyvät valtion tulovero ansio- ja pääomatuloista, kunnallisvero, kirkollisvero, korkotulojen lähdevero ja vakuutetun lakisääteiset sosiaalivakuutusmaksut. Veronalaisia tuloja puolestaan ovat ansioja pääomatulot (ml. lähdeveronalaiset korkotulot). Tuloveroasteet on laskettu henkilöille, joilla on veronalaista ansio- tai pääomatuloa. 16 Luokittelijana on veronalaista ansiotuloa saaneet henkilöt.
18 13 Palkansaajien keskimääräinen marginaaliveroaste nousee 0,07 prosenttiyksikköä, ja on 43,1 prosenttia vuonna 2013 (Taulukko 5). Ylimmässä desiilissä muutos on noin 0,3 prosenttiyksikköä, mutta muissa tuloluokissa hyvin pieni. Keskimääräiset marginaaliveroasteet on laskettu desiileittäin tuloverojen ja veronluonteisten maksujen lisäyksen osuutena palkkatulojen lisäyksestä, kun palkkaa on lisätty yhdellä prosentilla. Kokoaikatyössä oleva keskimääräistä palkkaa saava työntekijä sijoittuu tällaisessa luokittelussa seitsemänteen ja mediaanipalkkaa saava kuudenteen desiiliin. Taulukko 5. Palkansaajien keskimääräiset marginaaliveroasteet ja niiden muutokset, prosenttia ja prosenttiyksikköä, desiililuokitus 17 Desiiliryhmä Tulorajat, veronpalkkatulon Marg.veroaste Muutos Marg.veroaste mukaan alainen tulo Vertailulask %-yks. Muutoslask ,09 0,11 38, ,11 0,07 39, ,20 0,07 43, ,25 0,02 44, ,89 0,02 44, ,13 0,05 45, ,84 0,02 47, ,50 0,03 48, ,50 0,32 51,82 Kaikki 43,00 0,07 43, Tulonjakovaikutukset Tulonjakoa kuvaava Gini-kerroin pienenee sekä sosiaalietuuksien että tuloverojen muutosten johdosta 0,05 prosenttiyksikköä ja sosiaalivakuutusmaksujen muutosten johdosta 0,01 prosenttiyksikköä (Taulukko 6). Kaikkiaan Gini-kerroin pienenee 0,11 prosenttiyksikköä. Tuloerot supistuvat, sillä mitä suurempi Ginikerroin, sitä suuremmat ovat tuloerot. Kun muutosta arvioidaan suhteessa Ginikertoimen tasoon (vertailulaskelmassa 27,47 %) havaitaan, että vaikutukset tulonjakoon ovat kuitenkin vähäisiä. Köyhyysasteessa ei tapahdu juuri lainkaan muutosta Ensimmäisessä desiilissä palkansaajia on niin vähän, ettei tietoja ole esitetty. Palkansaajat on määritelty tulonjakotilaston käsitteen mukaisesti. 18 Rakenteeltaan ja kooltaan erilaiset kotitaloudet on saatettu yhteismitallisiksi kulutusyksikkölukujen (ekvivalenssiskaalan) avulla. Kun kotitalouksien yhteiset käytettävissä olevat tulot jaetaan niiden kulutusyksikköluvuilla, saadaan ekvivalentti tulo, joka henkilötason laskelmissa osoitetaan kaikille kotitalouden jäsenille. Tämän jälkeen henkilöt on sijoitettu näiden tulojen mukaan nousevaan järjestykseen ja jaettu kymmeneen tasasuuruiseen ryhmään. Kuhunkin desiililuokkaan kuuluu siten kymmenesosa koko väestöstä. Tulojen muutokset ovat ryhmien keskimääräisten käytettävissä olevien tulojen muutoksia. Kulutusyksikkölukuina on käytetty OECD:n modifioitua skaalaa, jossa kotitalouden ensimmäinen aikui-
19 14 Sosiaalietuuksien korotukset kohdentuvat suhteellisesti eniten alimpiin tulodesiileihin ja solidaarisuusverot ylimpään tulodesiiliin. Kaikki nämä muutokset supistavat tuloeroja. Taulukko 6. Vero- ja etuusperusteiden muutosten vaikutukset Gini-kertoimeen, prosenttiyksikköä, ja desiilien keskimääräisiin käytettävissä oleviin tuloihin, euroa/v ja prosenttia Sosiaali- Työtulo- Perus- Uusi tulo- Eläke- Korko- Verot Sova-- Kaikki etuudet vähennys vähennys luokka vero vähennys yhteensä maksut yhteensä Gini-kerroin, %-yks. -0,05 0,00-0,01-0,02-0,02 0,00-0,05-0,01-0,11 Desiilit, tulojen muutos, /v Kaikki Desiilit, tulojen muutos, % 1. 0,3 0,0 0,0 0,0 0,0 0,0 0,0 0,0 0,3 2. 0,4 0,0 0,0 0,0 0,0 0,0 0,1 0,0 0,4 3. 0,3 0,1 0,0 0,0 0,0 0,0 0,1 0,0 0,3 4. 0,1 0,1 0,0 0,0 0,0 0,0 0,0 0,0 0,1 5. 0,1 0,1 0,0 0,0 0,0 0,0 0,0 0,0 0,1 6. 0,0 0,1 0,0 0,0 0,0 0,0 0,0 0,0 0,0 7. 0,0 0,1 0,0 0,0 0,0 0,0 0,0 0,0 0,0 8. 0,0 0,1 0,0 0,0 0,0 0,0 0,0 0,0 0,0 9. 0,0 0,1 0,0 0,0-0,1 0,0 0,0 0,0-0, ,0 0,0 0,0-0,1-0,1 0,0-0,3 0,0-0,3 Kaikki 0,1 0,1 0,0 0,0 0,0 0,0 0,0 0,0 0,0 4.4 Esimerkkilaskelmat Arvioitaessa simulointimallilla kotitalouksien taloudelliseen asemaan kohdistuvien päätösten vaikutuksia, luotettavat yksilötason rekisteripohjaiset aineistot ovat keskeisiä tietolähteitä. Toisaalta, kun henkilöitä tai kotitalouksia luokitellaan edellä kuvatulla tavalla tulotason tai sosioekonomisen aseman mukaan, ja lasketaan näiden ryhmien keskimääräisiä käytettävissä olevien tulojen muutoksia, tuloksiin vaikuttavat tuloverotuksen ja etuuksien muutosten ohella myös luokiteltavien ryhmien erilainen tulorakenne ja muut erityispiirteet. nen saa painon 1, muut aikuiset ja nuoret 0,5 sekä alle 14-vuotiaat lapset 0,3. Kotitalouden kulutusyksikköluku on sen jäsenten painojen summa. Simulaatiolaskelmien Gini-kertoimen arvoja ei voi verrata suoraan tulonjakotilaston vastaaviin lukuihin, koska muun muassa tulokäsitteet ovat erilaisia. Köyhiksi (pienituloisiksi) luetaan ne henkilöt, joiden ekvivalentti tulo jää alle köyhyysrajan. Köyhyysrajaksi on määritelty 60 prosenttia ekvivalenttien tulojen mukaan lasketusta mediaanitulosta.
20 15 Lainsäädännön muutosten vaikutuksia on hyödyllistä arvioida myös siten, että kotitalouksien ominaispiirteiden vaikutuksia ei oteta huomioon. Tämä voidaan tehdä pelkistetyillä esimerkkilaskelmilla. Tällaisiin laskelmiin ei yleensä sisällytetä myöskään verovelvollisten erityisiin kustannuksiin perustuvia vähennyksiä vaan ainoastaan ns. viran puolesta tehtävät vähennykset. Tarkastelu soveltuu vero- ja etuusjärjestelmien rakenteen kuvaamiseen. Kuvissa 1-3 on esitetty palkansaajien ja eläkkeensaajien tuloveroasteet vuoden 2013 tulotasossa vuosien 2012 ja 2013 veroperusteilla (vastaavat vertailu- ja muutoslaskelmia). Veroihin sisältyvät henkilökohtaiset tuloverot ja veronluonteiset maksut vastaavalla tavalla kuin aiemmissa aineistolaskelmissa. Henkilöiden oletetaan olevan vähintään 53-vuotiaita, jolloin palkansaajien työeläkemaksut ovat korkeammat kuin nuoremmilla. Vuoden 2013 veroperustemuutokset eivät mainittavasti vaikuta palkansaajien tuloveroasteisiin (Kuva 1). Marginaaliveroaste sen sijaan nousee suurituloisilla tuloveroasteikkoon lisätyn uuden tuloluokan seurauksena lähes kaksi prosenttiyksikköä. Kuva 1. Palkansaajan tulo- ja marginaaliveroasteet vuonna 2013 vuoden 2012 ja 2013 veroperusteilla % Tuloveroaste 2012 perusteilla Marginaaliveroaste 2012 perusteilla Tuloveroaste 2013 perusteilla Marginaaliveroaste 2013 perusteilla Palkka, /vuosi Myös useimpien eläkkeensaajien tuloveroaste säilyy lähes muuttumattomana (Kuva 2). Jos kuitenkin eläketulo ylittää euroa, tuloveroaste nousee selvästi vuoden 2013 mukaisilla veroperusteilla. Mitä suurempi eläke, sitä suurempi on muutos. Tämä on seurausta sekä uudesta eläketulosta maksettavasta lisäveros-
21 16 ta että kaikkein suurituloisimmilla eläkkeensaajilla myös tuloveroasteikon uudesta tuloluokasta. Kuva 2. Eläkkeensaajan tuloveroaste vuonna 2013 vuoden 2012 ja 2013 veroperusteilla % Tuloveroaste 2012 perusteilla Tuloveroaste 2013 perusteilla Eläke, /vuosi Suurten eläketulojen verotus siis kiristyy huomattavasti. Kuitenkin palkansaajien ja eläkkeensaajien tuloveroasteet muodostuvat veronkorotuksen jälkeen - kuvatuilla laskentaoletuksilla - lähes samoiksi kaikkein pienituloisimpia lukuun ottamatta (Kuva 3). Voidaankin todeta, että lisävero korottaa myös suurituloisten eläkkeensaajien tuloveroasteen suunnilleen samalle tasolle palkansaajien tuloveroasteen kanssa. Eläkkeensaajista noin 3 prosenttia on sellaisia, joiden eläketulot ylittävät euroa. Kaikkein pienituloisimpien eläketulot ovat käytännössä verovapaita eläketulovähennysten johdosta.
22 17 Kuva 3. Palkansaajan ja eläkkeensaajan tuloveroasteet vuonna 2013 % Palkansaaja 2013 Eläkkeensaaja Tulo, /vuosi Kuvioissa 1-3 esitetyt tuloveroasteet kuvaavat veroperustemuutosten vaikutuksia vuoden 2013 tulotasossa. 19 Kun arvioidaan, miten verotuksen taso muuttuu edellisvuodesta, vuoden 2012 euromääräiset veroperusteet saatetaan vuoden 2013 tasoisiksi korottamalla ne ansiotulojen ennustetun kehityksen mukaisesti. Tällöin tuloveroasteet säilyvät ennallaan kaikilla tulotasoilla. Vertaamalla tällaista verotusta vuoden 2013 veroperusteiden mukaiseen verotukseen, havaitaan palkansaajan verotuksen lievä kiristyminen (Kuva 4). 20 Tuloveroaste on lähes kauttaaltaan hieman korkeampi vuoden 2013 perusteilla. Päivärahaa saavien verotus kiristyy vastaavalla tavalla kuin palkansaajien, eli tuloveroasteet ovat kaikilla tulotasoilla lievästi korkeampia kuin vuonna Kuten luvussa 3 todettiin, kuvissa 1-3 käytetty menetelmä soveltuu perustemuutosten (esim. uuden tuloluokan lisäämisen) vaikutusten arviointiin sellaisenaan. Sen sijaan kuvassa 4, kun verrataan eri vuosien verotuksen tasoja, euromääräisten veroperusteiden on oltava (tulojen tapaan) tietyn vuoden tasoisia. Kuvissa 1 ja 4 vuoden 2012 tuloveroasteiden erot ovat tuskin havaittavia, mikä johtuu siitä, että jälkimmäisessä kuviossa vuoden 2012 veroperusteisiin tehtiin vain 2,4 prosentin indeksitarkistus. Jos kuitenkin verrataan tuloveroasteita pidemmältä aikajaksolta, eri menetelmillä saatujen tulosten erot muodostuvat suuriksi. 19 Kuvioissa vaaka-akseleilla ovat vuoden 2013 tulot. 20 Nämä vastaavat otosaineiston neutraali- ja muutoslaskelmia.
23 18 Kuva 4. Palkansaajan tuloveroasteet vuosina 2012 ja 2013 (vuoden 2012 veroperusteisiin on tehty 2,4 %:n indeksitarkistukset) % Tuloveroaste 2012 Marginaaliveroaste 2012 Tuloveroaste 2013 Marginaaliveroaste Palkka, /vuosi 4.5 Tuloverotuksen ja ostovoiman muutokset Jos ansiotulot lisääntyvät odotusten mukaisesti keskimäärin 2,4 prosenttia vuonna 2013, veroperusteiden muutokset nostavat ansiotulojen keskimääräistä tuloveroastetta 0,3 prosenttiyksikköä ja ansiotulojen verotus kiristyy noin 330 miljoonaa euroa. Toisin sanoen vuoden 2013 veroperusteiden mukainen tuloveroaste ja verotuotto ovat tämän verran korkeampia kuin jos vuoden 2012 euromääräisiä veroperusteita olisi korotettu kauttaaltaan 2,4 prosenttia. Jos yleinen hintataso nousee 2,2 prosenttia vuonna 2013, ansiotuloverojen ja sosiaalietuuksien muutokset alentavat kotitalouksien ostovoimaa 2,1 prosenttia. Tämä on johdonmukaista, sillä kotitalouksien käytettävissä olevat tulot lisääntyvät vero- ja etuuspäätösten seurauksena ainoastaan 20 miljoonalla eurolla, eli säilyvät nimellisesti lähes ennallaan Ostovoiman muutos on laskettu reaalimuutoskertoimella (ks. liite 3). Jos nimellistulot säilyisivät ennallaan vuonna 2013, ostovoiman muutos muodostuisi sellaisenaan - tarkkaan ottaen - inflaatiota hieman pienemmäksi.
24 19 5 Yhteenveto Keskeisiä vuodelle 2013 tehtyjä sosiaalietuuksien muutoksia olivat ns. aikaistetun indeksin soveltaminen tiettyihin perusturvaetuuksiin, lapsilisien indeksikorotuksista luopuminen ja työmarkkinatuen tarveharkinnan lieventäminen. Henkilöverotuksessa muun muassa kevennettiin työtulovähennyksen perusteita ja otettiin käyttöön ns. solidaarisuusverot, eli tuloveroasteikkoon lisättiin uusi ylin tuloluokka ja suurille eläketuloille määrättiin lisävero. Tällaiset ns. päätösperäiset muutokset lisäävät kotitalouksien käytettävissä olevia tuloja 20 miljoonalla eurolla, eli 0,02 prosentilla. Sosiaalietuudet lisäävät käytettävissä olevia tuloja nettomääräisesti 100 miljoonaa euroa, mutta samalla tuloverot ja veronluonteiset maksut nousevat yhteensä 80 miljoonaa euroa. Kotitaloutta kohden muutos on yhteensä alle 10 euroa vuodessa. Ansiotulojen verotus kiristyy noin 330 miljoonaa euroa ja tuloveroaste nousee keskimäärin 0,3 prosenttiyksikköä. Palkansaajien marginaaliveroasteet nousevat keskimäärin 0,07 prosenttiyksikköä, mutta ylimmässä desiililuokassa 0,3 prosenttiyksikköä. Kotitalouksien ostovoima laskee muutosten seurauksena 2,1 prosenttia. Tuloerot supistuvat lievästi siten, että tulonjakoa kuvaava Gini-kerroin alenee 0,1 prosenttiyksikköä. Tämä johtuu pääosin sosiaalietuuksien muutoksista ja solidaarisuusveroista. Tuloverotuksen tasoa mitataan yleisesti tuloveroasteella, eli verojen osuudella veronalaisista tuloista. Jos näin määritelty verotuksen taso halutaan säilyttää ennallaan, ansiotuloista maksettavien verojen tulee muuttua samassa suhteessa kuin veronalaiset ansiotulot. Tämä voidaan toteuttaa tekemällä vuoden 2012 euromääräisiin veroperusteisiin ennakoitua tulojen muutosta vastaavat indeksitarkistukset. Näin saatu verotus muodostaa laskennallisen tason, johon vuoden 2013 veroperusteiden mukaista verotusta voidaan verrata. Inflaation tai ostovoiman muutokset kuvaavat eri asioita kuin verotuksen kiristymistä tai keventymistä, eikä veroperusteiden inflaatiotarkistuksilla ole vaikutusta siihen, säilyykö verotus ennallaan vai ei. Tulosten tulkinnassa on otettava huomioon, että arvioinnin kohteena ei ole ollut käytettävissä olevien tulojen, tuloveroasteiden, tulonjaon, verotuksen tason tai ostovoiman kehitys vuodesta 2012 vuoteen Tarkasteltavana ovat olleet ainoastaan keskeisten tuloverotukseen ja sosiaalietuuksiin vuodelle 2103 päätettyjen muutosten vaikutukset. Siten esimerkiksi ansio- ja kustannustason muutokset tai etuuksien lakisääteiset indeksikorotukset eivät vaikuta tuloksiin.
25 20 Lähteet Hetemäki, Martti (2009): Finanssipolitiikan elvytyksestä. Kansantaloudellinen aikakauskirja 105, 2/2009. Immervoll, Herwig (2000): Fiscal Drag: An Automatic Stabiliser? DAE working papers 25/2000. Department of Applied Economics. University of Cambridge. Karjalainen, Leila (1999): Optimi matematiikkaa talouselämän ammattilaisille. Pii-Kirjat Ky. Gummerus Kirjapaino. Helsinki. Lehtinen, Teemu Salomäki, Aino (1993): Veroperusteiden ja tulonsiirtojen muutosten vaikutus käytettävissä oleviin tuloihin vuonna VATT- Keskustelualoitteita 51. Niinivaara, Reino - Viitamäki, Heikki (2005): TUJA-käsikirja. Verotuksen ja etuuksien mikrosimulointimalli (toim.). VATT-Muistioita 72. Salomäki, Aino (1992): Verotus- ja tulonsiirtoratkaisujen vaikutus kotitalouksien tuloihin vuonna VATT-Keskustelualoitteita 39. Tervala, Juha (2009): Suomi ja talouspolitiikka rahoituskriisissä. Kansantaloudellinen aikakauskirja 105, 4/2009. Turkkila, Juhani (2011): Tuloverotuksen reaalinen muuttuminen Suomessa. Elinkeinoelämän tutkimuslaitos, Sarja A-46. Valtiovarainministeriön tiedote ( ): Vuoden 1995 talousarvioesityksen vaikutukset tulonjakoon Valtiovarainministeriön tiedote ( ): Vuoden 1996 talousarvioesityksen vaikutukset tulonjakoon Valtiovarainministeriö ( ): Suhdannekatsaus 2/2012. Viitamäki, Heikki (2008): Vuoden 2009 talousarvioesityksen vero- ja etuusperustemuutosten vaikutukset. VATT-Keskustelualoitteita 462.
26 21 Liite 1: Tulot, verovähennykset ja tuloveroaste Tässä liitteessä arvioidaan, miten henkilön tuloveroaste muuttuu, kun ansiotulot ja verovähennykset muuttuvat. Merkitään t = tuloveroprosentti T = ansiotuloista maksettavat verot Y = veronalainen ansiotulo V = tulosta tehtävät vähennykset W = verosta tehtävät vähennykset a = ansiotulojen kerroin, jossa a = 1 + α ja α = muutosprosentti b = verovähennysten kerroin, jossa b = 1 + β ja β = muutosprosentti d = tuloveroaste Suhteellisessa verojärjestelmässä tulovero ja tuloveroaste muodostuvat yhtälöiden (1) ja (2) mukaisesti T t( Y V ) W (1) d T t( Y V ) W V W V W t t t(1 ) Y Y Y Y Y Y (2) Kun ansiotulot muuttuvat kertoimen a mukaisesti ja tulosta sekä verosta tehtävät vähennykset muuttuvat kertoimen b mukaisesti, voidaan kirjoittaa T ' t( ay bv ) bw (3) T ' t( ay bv ) bw bv bw bv bw d' t t t(1 ) (4) ay ay ay ay ay ay Verrattaessa yhtälöiden (2) ja (4) kahta viimeistä termiä havaitaan, että jos a=b (tulot muuttuvat samassa suhteessa kuin vähennykset) d=d, eli tuloveroaste säilyy ennallaan. Jos a>b (tulojen muutos on suhteellisesti suurempi kuin vähennysten muutos) d >d, eli tuloveroaste nousee. Tämä on seurausta siitä, että bv V bw W ja ay Y ay Y Vastaavasti jos a<b (tulojen muutos on suhteellisesti pienempi kuin vähennysten muutos) d <d, eli tuloveroaste laskee. Kunnallisverotuksessa verotettavaan tuloon sovelletaan em. yhtälöissä kuvattua suhteellista verokantaa. Valtionverotuksessa sen sijaan vero määräytyy progres-
27 22 siivisen tuloveroasteikon mukaan. Tällöin tuloveroaste nousee verotettavan tulon noustessa, eli kun tulo lisääntyy suhteellisesti enemmän kuin vähennykset. Jos tuloveroasteikossa B i = tuloluokan alaraja m i = tuloluokan marginaaliveroprosentti T i = vero tuloluokan alarajan kohdalla ja i kuvaa tuloveroasteikon tuloluokkaa, valtionvero muodostuu tulovälillä Y V B ) ja Y V B ) seuraavasti ( i ( i 1 T T m Y V B ) (5) i i ( i Ensimmäisen tuloluokan alarajalla T 1 on 8 (euroa). 22 Kun Y V B1, jälkimmäinen termi saa arvon nolla, jolloin myös T on 8. Verotettavan tulon ylittäessä tuloluokan alarajan, aina siihen asti kun verotettava tulo on enintään B 2, valtionveroksi muodostuu T T ( 1 m1 Y V B1 ). Kun verotettava tulo on B 2, tuloveroasteikon mukainen vero on 8+0,065( )=515 euroa. Tämä on samalla vero toisen tuloluokan alarajalla. Toisessa tuloluokassa (i=2) tuloluokan ylärajalle asti T T2 m2 ( Y V B2 ). Jos nyt verotettava tulo on B 3, vero on 515+0,175( )=3 175 euroa, mikä on puolestaan veron määrä kolmannen tuloluokan alarajalla. Vero muodostuu vastaavalla tavalla muissakin tuloluokissa. Jos tulot, vähennykset ja euromääräiset veroparametrit (tuloveroasteikon tulorajat ja vero ensimmäisen alarajan kohdalla) muuttuvat kertoimen a mukaisesti, saadaan valtionveroksi T at m ay av ab ) a( T m ( Y V B )) (6) i i ( i i i i Toisin sanoen kun tulot ja vähennykset muuttuvat samassa suhteessa, myös valtionvero muuttuu suhteellisesti yhtä paljon. Kun yhtälö toteutuu ensimmäisessä tuloluokassa, vero muiden tuloluokkien alarajoilla muuttuu myös kertoimen a mukaisesti. Tällaisessa tilanteessa progressiivinen tuloverojärjestelmä toimii samoin kuin suhteellinen tuloverojärjestelmä. 22 Tässä esitetyt numeeriset arvot ovat vuoden 2012 tuloveroasteikon mukaisia.
28 23 Liite 2: Veroperusteiden indeksitarkistukset Liitteessä 1 todettiin, että jos ansiotulot ja verovähennykset muuttuvat suhteellisesti yhtä paljon, verot (ja myös veronluonteiset maksut) muuttuvat vastaavalla tavalla, jolloin tuloveroaste säilyy ennallaan. Seuraavaksi tarkastellaan, miten veroperusteita tulee muuttaa, jotta vähennykset ja verot muuttuvat kyseisellä tavalla. Veroperusteet ovat parametreja, joita käytetään verotuksen laskentaohjelmissa. Ne ovat rahamääräisiä lukuja, kertoimia, jako-osuuksia ja prosenttilukuja. Euromääräisillä veroperusteilla tarkoitetaan rahamääräisiä parametreja. Verovähennysten laskukaavat muodostuvat tavanomaisista kerto-, jako-, vähennys- ja yhteenlaskuista. Tällaiset yksinkertaiset vähennysten laskukaavat ovat edellytys sille, että verojärjestelmä on ymmärrettävä, selkeä ja läpinäkyvä. 23 Toisin sanoen jos Y = tulo R= jokin tuloraja x = kerroin tai prosenttiluku vähennykset muodostuvat seuraavista laskutoimituksista tai niiden yhdistelmistä: xy ; x Y ; Y R ; Y R Havaitaan, että jos tällaisen laskukaavan tuloa Y ja euromääräisiä parametreja R (x ei ole euromääräinen parametri) muutetaan tietyn kertoimen mukaan, sen tulos, ja samalla koko vähennys, muuttuvat samassa suhteessa. Tämä ominaisuus toteutuu periaatteessa kaikissa vähennyksissä, jotka määräytyvät tulojen mukaan riippumatta tulotasosta tai siitä, minkälaisesta tulosta on kyse. Jos esimerkiksi veronalainen tulo luonnollisten vähennysten jälkeen on , kunnallisverotuksen eläketulovähennys, X, lasketaan yhtälön (7) mukaisesti. 55 X (( 1,37x7303,56) 1480) ( x(10000 (1,37x7303,56) 1480)) (7) 100 jossa 7 303,56 on täysi kansaneläke vuodessa ja vuoden 2009 tasoinen perusvähennyksen enimmäismäärä vuodessa. Havaitaan, että jos kyseisiä euromääräisiä veroperusteita (1,37 on kerroin ja 55/100 prosenttiluku) muutetaan samalla 23 Vähennysten yhteisvaikutuksia voi silti olla vaikea hahmottaa. 24 Oletetaan, että myös luonnolliset vähennykset muuttuvat ansiotulojen suhteessa. Esimerkin numeroarvot ovat vuoden 2012 veroperusteita.
29 24 kertoimella kuin tuloa , yhtälön (sulkujen sisällä olevat) osatekijät, ja koko vähennys, muuttuvat samassa suhteessa. Yhtälössä X saa arvon 7 721,50 euroa. Jos tuloa ja euromääräisiä veroperusteita korotetaan esimerkiksi 2,4 prosentilla, X korottuu 2,51 prosenttia (7 915,00 euroa). Pieni ero syntyy siitä, että täyden eläkevähennyksen määrä (1,37x7 303,36)-1 480) pyöristetään seuraavaan täyteen kymmeneen euroon. Simulointimallilla on tehty esimerkkilaskelmia siten, että palkkatuloa ja viran puolesta tehtäviä vähennyksiä on korotettu 2,4 prosenttia, Suhteellisten verojen ja maksujen prosentit on pidetty ennallaan. Havaittiin, että kaikki vähennykset, verotettavat tulot, verot ja maksut lisääntyvät myös 2,4 prosenttia sillä tuloalueella, jolla vähennyksiä myönnetään, verotettavaa tuloa muodostuu sekä veroja ja maksuja maksetaan. 25 Tuloveroasteet säilyvät siten kaikilla tulotasoilla ennallaan. Tulokset ovat samanlaisia, jos palkkatulojen sijasta muutetaan eläke- tai päivärahatuloja. Kaikki vähennykset eivät kuitenkaan muutu tulojen muuttuessa, vaan määräytyvät verovelvollisten erityisten kustannusten perusteella. Tällaisia ovat esimerkiksi kotitalousvähennys ja korkovähennys, joiden laskentaperusteina ovat tehdystä työstä maksettu korvaus ja maksetut korot. Myös luonnolliset vähennykset, kaavamaisesti laskettua tulonhankkimisvähennystä lukuun ottamatta, eivät yleensä muutu tulojen mukaisesti. Tällaiset vähennykset aiheuttavat poikkeaman edellä kuvatusta periaatteesta. Niiden merkitys, keskeisiä tulonhankkimiskuluja (kuten työmarkkinajärjestöjen jäsenmaksuja ja matkakuluja) lukuun ottamatta, on kuitenkin kohtuullisen vähäinen. Empiirisellä aineistolla on tehty laskelma, jossa vuoden 2012 ansiotuloja on korotettu 2,4 prosenttia ja euromääräisin veroperusteisiin on tehty samansuuruiset indeksitarkistukset (Taulukko 7). Laskelmassa on käytetty paitsi simuloituja myös suoraan aineistosta haettuja tietoja, joista merkittävimpiin on tehty vastaavat indeksitarkistukset. Tulos on pitkälti sama kuin edellä. Verot ja maksut lisääntyvät samassa suhteessa kuin tulot, ja keskimääräinen tuloveroaste säilyy ennallaan. 25 Tällaisten tulosten esittäminen graafisesti ei ole havainnollista, koska kaikki muutokset ovat samoja, satunnaisia pieniä poikkeuksia lukuun ottamatta.